এজন শিৱসাগৰৰ যুৱকে কৰ ’ নাভাইৰাছৰ সংক্ৰমণৰ সময়ত পৰিস্কাৰ-পৰিচ্ছন্নতাৰ কামত আহিব পৰা ভি-ফাইটাৰ নামৰ তিনিটা যন্ত্ৰ উদ্ভাৱন কৰিছে। উদ্ভাৱক শিৱসাগৰ জিলাৰ ফুকন নগৰৰ মেটেকাৰ অভিজিত দুৱৰাই এই যন্ত্ৰ তিনিবিধৰ একেলগে নাম দিছে ভি-ফাইটাৰ অৰ্থাৎ ভাইৰাছ ফাইটাৰ। তাৰে এটা হ ’ ল যন্ত্ৰ অট ’ ছেনিটাইজাৰ। যিটো এখন কেলেণ্ডাৰ নিচিনা, বেৰত আঁৰি লৈ চুইচ দিব লাগে, আৰু তাৰ পৰাই স্প্ৰে ওলাই সৰ্বশৰীৰ ছেনিটাইজ কৰিব পাৰি। আন দুটা যন্ত্ৰ হল অট ’ থাৰ্ম ’ মিটাৰ আৰু হট এয়াৰ। অট ’ থাৰ্ম ’ মিটাৰে শৰীৰৰ উত্তাপ নিৰ্ধাৰণ কৰে আৰু হট এয়াৰ নামৰ যন্ত্ৰটোৱে শৰীৰৰ বীজাণু নাশ কৰিবলৈ গৰম বতাহ দিয়ে। কৰ ’ নাভাইৰাছৰ আতংকৰ মাজতে যুৱকজনৰ এই উদ্ভাৱনে শিৱসাগৰত চৰ্চা লাভ কৰিছে। অভিজিতে ইয়াৰ পূৰ্বেও বিভিন্ন সময়ত বিভিন্ন সমস্যা মোকাবিলাৰ বাবে বহু যন্ত্ৰৰ বিকাশ কৰিছে।